sū́ryaṃ támasā vivyādha sa támasā viddho na vyárocata tásya somārudrā́vevaìtattamó 'pāhatāṃ sá eṣó 'pahatapāpmā tapati tátho evaìṣá etattámaḥ práviśatyetáṃ vā támaḥ práviśati yádayajñiyā́nyajñéna prasájatyayajñiyānvā́ etádyajñéna prásajati śūdrā́ṃstvadyā́ṃstvattásya somārudrā́vevaìtattamó 'pahataḥ só 'pahatapāpmaivá dīkṣate tadyáchvetā́yai śvetávatsāyai páyasi śr̥to bhávati kr̥ṣṇaṃ vai támastattamó 'pahanti tásyaiṣaìvá śvetā́ śvetávatsā dákṣiṇā